รบกวนสั่งการให้ทุกโรงพยาบาลในสังกัดสำนักการแพทย์เลิกเรียกสำเนาเอกสารที่ทางราชการออกให้เสียที ถ้าต้องการสำเนาเอกสาร ช่วยปฏิบัติตามกฎหมายและแนวทางที่มีการประกาศแล้วด้วย เพระตามคำสั่งหัวหน้าคณะรักษาความสงบแห่งชาติ ที่ 21/2560 เรื่อง การแก้ไขเพิ่มเติมกฎหมาย เพื่ออำนวยความสะดวกในการประกอบธุรกิจ ลงวันที่ 4 เมษายน พ.ศ.2560 ข้อ 17 ประกอบกับ มติคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย Thailand 4.0 ครั้งที่ 1/2561 เมื่อวันที่ 30 เมษายน 2561 โดยมีนายกรัฐมนตรีเป็นประธาน มีมติให้ยกเลิกการใช้สำเนา บัตรประจำตัวประชาชนและสำเนาทะเบียนบ้าน เพื่อรองรับการเป็นรัฐบาลดิจิทัล และมติคณะรัฐมนตรี เมื่อวันที่ 2 ตุลาคม 2561 มีมติเห็นชอบมาตรการอำนวยความสะดวกและลดภาระของประชาชน (การไม่เรียกสำเนาเอกสารที่ทางราชการออกให้จากประชาชน) ตามที่สำนักงาน ก.พ.ร. เสนอ
ผมแจ้งไปทางไลน์ของทางโรงพยาบาลราชพิพัฒน์ แต่ก็ไม่ปรับปรุงการเรียกสำเนาเอกสารที่ราชการออกให้ ทั้งที่ส่งข้อมูลให้ตั้งหลายอย่าง วันที่ 3 ก.พ. 66 ลูกผมไปฉีดวัคซีนป้องกันโควิด เข็ม 2 ก็เรียกเก็บสำเนาสูติบัตร ตกลงประเทศไทยจะไป 4.0 ได้ไหมครับร้องเรียนตั้งแต่วันไปฉีดเข็มแรก ผ่านไปเกือบ 1 เดือน ก็ยังเรียกสำเนาเอกสาร แบบนี้เรียกว่าไม่นำพาไหม หน่วยงานราชการก็ควรปฏิบัติตามกฎหมายเป็นตัวอย่างที่ดีให้กับประชาชนไหมครับ ลองเข้าไปอ่าน เนื้อหาในเว็บ กพร.
https://www.opdc.go.th/content/OTkw
และดูมติคณะรัฐมนตรีข้างต้นนะครับ ช่วยปฏิบัติตามด้วยครับ